《留别松山观察以皇恩只许住三年为韵 其五》
清代·余文仪

送公往朝天，公去予独住。坐公政事堂，尺寸守公度。

宽猛本相政，非敢妄攀附。抚公旧松桂，复思新雨露。

邮传秉节回，双旌喜重渡。

作者简介：字叔子，号宝岗，清诸暨高湖乡高湖沿人。乾隆二年（1737）进士，授刑部主事。历员外、郎中，出为福宁知府，调漳州知府。二十五年，由漳州调知台湾府，设局续修《台湾府志》26卷。二十九年，擢分巡台湾道，升任福建按察使。再入为刑部员外郎，旋擢侍郎，巡抚福建台湾。召为刑部尚书。逾年，以老病乞休，加太子少傅。所著有《嘉树堂集》。